Subject: mõned tähelepanekud ENMAK 2035 neljanda versiooni kohta
From: <[email-masked]>
To: <[email-masked]>, "info - MKM" <[email-masked]>, <[email-masked]>, <[email-masked]>
Cc: <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>
Date: Tue, 14 Oct 2025 18:47:04 +0300

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere!

Usutavasti on huvirühmad ja asjatundjad esitanud detailsed ja sisukad
seisukohad ENMAK 2035 neljanda versiooni suhtes. Allpool siiski mõned
üldisemad tähelepanekud.

ENMAK 2035 ja seosed elektritootmisega – mõned tähelepanekud

1.	Nii nimetatud energeetika kolmikvaade, kus teguriteks on esiteks
energiajulgeolek, teiseks kättesaadav ja taskukohase hinnaga energia ning
kolmandaks keskkonnasääst, ei võta arvesse rahvamajanduse seisukohast
kõige olulisemat. Nimelt on ENMAK 2035 puhul võetud küll sihiks, et Eesti
elektri netoimport aastal 2035 on 0% või väiksem, kuid unustatakse
täielikult ära impordi-/ekspordihind. Juhuelektri tootmise osakaalu
kasvades on Eesti jõudnud olukorda, kus me müüme elektrit riigist välja
ligikaudu kaks korda odavamalt kui seda sisse ostame. Selline lahendus ei
ole ilmselgelt majanduslikult mõistlik ega pikas perspektiivis talutav.

2.	ENMAK 2035 seletuskirjas (lk 18) on looduskeskkonnale avalduva
mõjuna märgitud, et „positiivne mõju pigem avaldub pikas ajahorisondis
läbi kliimaneutraalsuse saavutamise, mis aitab pidurdada liigilise
mitmekesisuse kadu. ENMAK aitab sellele kaasa eeldusel, et ka ülejäänud
maailm liigub kliimaneutraalsuse suunas.“

Siin on mitu probleemi: esiteks näeb OPEC+ oma prognoosis aastani 2050
naftatarbimise väikest, kuid pidevat kasvu. Teiseks, prognoosib Exxon
maagaasi tarbimise kasvu enam kui 20% võrra aastani 2050. Kolmandaks, IEA
prognoosi kohaselt ei ole kivisöe tarbimise kahanemist lähiaastatel ette
näha.

Üldisemalt võib järeldada, et kuna maailm tervikuna liigub
kliimaneutraalsuse suunas vaid paberil ja sõnades, on ENMAK 2035
sisalduvad tegevused kaheldava väärtusega. Ülemaailmne vahe
kasvuhoonegaaside (KHG) heitkoguste vähendamise ambitsioonikate
sihttasemete ja reaalsete heitkoguste vahel üha kasvab. Võttes arvesse ka
asjaolu, et Eesti CO2 heide moodustab ligikaudu 0,03% ülemaailmsest
heitkogusest, on ebamõistlik ette rutata Euroopa Liidu niigi rangetest
kliimaeesmärkidest.

3.	Juhuelektri osakaalu tarbimises on käsitlenud Eesti Panga
analüütik Martti Randveer mais 2025 avaldatud analüüsis, mille kohaselt,
kui juhuelektri osakaal Eesti elektritarbimises saavutab ligikaudu 50%
taseme, siis selle osakaalu edasisel suurenemisel elektri koguhind enam ei
vähene.

4.	Fossiilkütuste kasutamise vähendamine on loomulikult tervitatav,
kuid Eesti vajab ennekõike juhitavaid elektrijaamasid, milles kasutatakse
võimaluse korral kodumaiseid energiaallikaid.

5.	Vesinikutootmise käsitluses viidatakse põhjalikule alusuuringule
aastast 2021, mille on koostanud Civitta, SEI ja KBFI
(https://www.sei.org/projects/eesti-vesinikuressursside-kasutuselevotu-ana
luus/), kuid sellel alusuuringul on üks tähelepanuväärne puudus. Nimelt ei
käsitle see maapõues looduslikult leiduvat ehk nii nimetatud „valget“
vesinikku, mida on viimasel ajal sellealaste teadmiste kasvu tõttu rohkem
leidma hakatud (sh Austraalias, Hispaanias, Prantsusmaal). Ilmselgelt ei
ole kunstlikult toodetaval vesinikul (Eesti kontekstis rohevesinikul)
võimalik tulevikus konkureerida ammutatava vesinikuga.

6.	Suurema tähelepanuta on jäänud asjaolu, et ohtralt käsitletud
„vesinikumajanduse“ rajamine võib eespool nimetatud alusuuringu kohaselt
vajada aastani 2050 koguinvesteeringut 22,4 kuni 44,7 miljardit eurot ning
seda inflatsioonilainele eelnenud 2021. aasta hindades.

Lugupidamisega / Regards,

***************
Urmas Maranik

MTÜ Looduse ja Inimeste Eest
Telefon: +372 516 28 26

E-post: [email-masked] <mailto:[email-masked]>

https://www.facebook.com/mtu.looduse.inimeste.eest

<https://www.avast.com/sig-email?utm_medium=email&utm_source=link&utm_camp
aign=sig-email&utm_content=emailclient> 	Viirusevabawww.avast.com
<https://www.avast.com/sig-email?utm_medium=email&utm_source=link&utm_camp
aign=sig-email&utm_content=emailclient>